2022-yilgi Jahon chempionati saralash bosqichi — AFC 4-turi. 2022-yilgi Jahon chempionati saralash bosqichi —AFC toʻrtinchi bosqichi oʻyinlari AFC vakilini CONMEBOL vakiliga qarshi qitʼalararo pley-off bosqichida aniqlagan yagona oʻyindan iborat uchrashuv boʻldi. Dastlab bu uchrashuvni 2021-yil 11 va 16-noyabr kunlarida oʻtkazish rejalashtirilgan edi. Ammo Osiyo qitʼasiga COVID-19 pandemiyasining taʼsiri tufayli 2022-yilgi Jahon chempionati saralash bosqichi —AFC toʻrtinchi bosqichi oʻyinlarining sanasi va formati 2020-yil noyabrida oʻzgartirildi. Uchrashuvda Birlashgan Arab Amirliklari milliy futbol terma jamoasi va Avstraliya milliy futbol terma jamoalari ishtirok etdi. 2022-yilgi Jahon chempionati saralash bosqichi —AFC toʻrtinchi bosqichi oʻyini 2022-yil 7-iyun kuni Qatarning Al Rayyan shahridagi Ahmad bin Ali stadionida boʻlib oʻtdi. Tarixi. 1998-yilgi FIFA Jahon chempionati saralash bosqichidan beri AFC saralashining soʻnggi bosqichi (bu holda, toʻrtinchi tur) oldingi bosqichdan oʻtgan ikki jamoa oʻrtasidagi oʻyindan iborat hisoblanadi. 2022-yilgi Jahon chempionati saralash bosqichi —AFC toʻrtinchi bosqichi oʻyinlari gʻolibi AFCni qitʼalararo pley-offda himoya qiladi (1998-yilgi uchrashuv bundan mustasno edi. Bunda pley-off gʻoliblari toʻgʻridan-toʻgʻri FIFA Jahon chempionatiga yoʻllanma olgan, magʻlublar esa qitʼalararo pley-off bosqichiga yoʻl olgan). Birlashgan Arab Amirliklari milliy futbol terma jamoasi ushbu bosqichda bir marta oʻynagan. Bu uchrashuv 2002-yilgi pley-offda Eron milliy futbol terma jamoasi bilan toʻqnash kelgan va umumiy hisobda 0:4 hisobida magʻlub boʻlgan. Avstraliya milliy futbol terma jamoasi ham bu bosqichda bir marta qatnashgan. Bu uchrashuv 2018-yilgi saralash oʻyinlarida edi. Ushbu uchrashuvda Avstraliya milliy futbol terma jamoasi Suriya milliy futbol terma jamoasini umumiy hisobda 3:2 hisobida magʻlub etgan edi. Bu Birlashgan Arab Amirliklari milliy futbol terma jamoasi va Avstraliya milliy futbol terma jamoalari o‘rtasidagi AFC Jahon chempionati saralash bosqichidagi uchinchi o‘yin bo‘ldi. Format. 2022-yilgi Jahon chempionati saralash bosqichi —AFC toʻrtinchi bosqichi oʻyinlarida uchinchi bosqichda uchinchi o‘rinni egallagan ikki jamoa (bir o‘yindan iborat pley-off bahslarida) kuch sinashdi. Agar oʻyinning asosiy vaqti 90 daqiqadan soʻng durang boʻlsa, jamoalar qoʻshimcha vaqtda kuch sinashadi. Agar qoʻshimcha vaqtdan keyin ham durang boʻlsa, gʻolibni aniqlash uchun penaltilar seriyasida jamoalar bahslashishadi. 2022-yilgi Jahon chempionati saralash bosqichi —AFC toʻrtinchi bosqichi oʻyinlari gʻolibi olti kundan soʻng, Qatarda boʻlib oʻtadigan qitʼalararo pley-off bosqichiga yoʻl oldi. Oʻyin. 7-iyun 2022-yil (2022-06-07) 21:00